Mentalist (serija)
Mentalist je američka kriminalistička TV-serija koja je prvi put emitirana 23. septembra 2008. Glavni protagonist serije je Patrick Jane (tumači ga Simon Baker), istražitelj koji u rješavanju zločina koristi visoko razvijene vještine primjećivanja, zaključivanja i umne manipulacije (mentalizam) kako bi pomogao Kalifornijskom istražnom birou (CBI) pri rješavanju složenih kriminalističkih istraga. Kritičari su seriju nazvali modernom verzijom Sherlocka Holmesa jer glavni lik rješava najsloženije zločine bez razvijenih naučnih metoda kojima se trenutno koriste mnogobrojne krimi-serije. Umjesto forenzičarskih metoda, u seriji je prisutna klasična detektivska istraga koju usmjerava predosjećaj, a svaki slučaj riješen je kompleksno i uvjerljivo. 10. maja 2014. CBS je naručio 7. sezonu, s 13 epizoda, a kasnije je objavljeno da je to i posljednja sezona serije.